ԱՄՓՈՓԱԹԵՐԹ
««ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ  2026 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ , ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2025 ԹՎԱԿԱՆԻ ԴԵԿՏԵՄԲԵՐԻ 25-Ի N 1910-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ

	1․ ««Հայաստանի Հանրապետության 2026 թվականի պետական բյուջեի մասին» օրենքում վերաբաշխում, Հայաստանի Հանրապետության կառավարության 2025 թվականի դեկտեմբերի 25-ի N 1910-Ն որոշման մեջ փոփոխություններ կատարելու մասին» ՀՀ կառավարության որոշման նախագծով առաջարկվում է ՀՀ 2026թ. պետական բյուջեով նախատեսված ՀՀ արդարադատության նախարարության կողմից իրականացվող 1057 Ծրագրի 11001 «Արդարադատության ոլորտում քաղաքականության, խորհրդատվության, մոնիտորինգի, գնման և աջակցության իրականացում» միջոցառման գումարներից 4,000.0 հազար դրամ հատկացնել 1123 ծրագրի 11003 «Արխիվային ծառայություններ» միջոցառմանը՝ «Ազգային արխիվ» ՊՈԱԿ-ի (այսուհետ՝ ՊՈԱԿ) Արարատի մարզային մասնաճյուղի վերանորոգման նպատակով:
Նախագծին կից հիմնավորման համաձայն ՊՈԱԿ-ի մասնաճյուղի շենքը գտնվում է անմխիթար վիճակում (բացակայում են ջեռուցման համակարգը, սանիտարահիգիենիկ, ջերմախոնավային և անվտանգության անհրաժեշտ պայմանները), ինչը խոչընդոտում է փաստաթղթերի պատշաճ պահպանությանը, քաղաքացիների սպասարկմանը և աշխատակիցների աշխատանքային պայմանների ապահովմանը: Նշված աշխատանքների համար հայտարարված մրցույթի արդյունքում հաղթող ճանաչված կազմակերպության կողմից առաջարկվել է 5.5 մլն դրամ, որից 4.0 մլն դրամը նախատեսվում է իրականացնել նշված վերաբաշխման, իսկ 1.5 մլն դրամը՝ ՊՈԱԿ-ի ձեռնարկատիրական գործունեությունից ստացված գումարների հաշվին:
Այս կապակցությամբ հաշվի առնելով, որ ընթացիկ տարվա ավարտին մնացել է շուրջ երկու ամիս, անհրաժեշտ է գնահատել հայտարարված մրցույթի շրջանակներում նախատեսվող աշխատանքների իրականացման և սահմանված ժամկետներում ավարտման իրատեսականությունը (մրցույթի ընթացակարգերի ավարտման, պայմանագրի կնքման, աշխատանքների կազմակերպման և կատարման համար անհրաժեշտ ժամկետները):
2. Առաջարկվում է նախագծում կատարել տեխնիկական բնույթի շտկում.  բացակայում է Նախագծի N 6 հավելվածի գնումների պլանի 79991160-1 արխիվացման ծառայություններ ԳՄԱ կոդով գնման առարկայի տողի Միավորի գինը և Քանակը սյունակների լրացման անհրաժեշտությունը:
	 Չի Ընդունվել։
Հայտնում ենք, որ ՀՀ ԱՆ «Հայաստանի ազգային արխիվ» ՊՈԱԿ-ի Արարատի մարզային մասնաճյուղում մասնակի վերանորոգման աշխատանքներն իրականացվելու են շուրջ 80 քմ տարածքում։ Աշխատանքներն իրականացվելու են 30-40 օրվա ընթացքում։
2026թ․ սեպտեմբերի 11-ին վերանորոգման աշխատանքների իրականացման նպատակով հայտարարվել է պայմանով մրցույթ, սեպտեմբերի 16-ին ամփոփվել են մրցույթի արդյունքները, և ընտրվել է հաղթող կազմակերպություն, վերջինիս հետ հոկտեմբերի 8-ին կնքվել է պայմանով պայմանագիր։ 
Կապալառու կազմակերպությունը, հաշվի առնելով վերանորոգման ծավալները, վստահեցրել է, որ աշխատանքները պատշաճ կերպով ավարտին կհասցվեն  առավելագույնը մինչև 2026թ․ դեկտեմբերի 10-15-ը:

